Държавен вестник, бр. 2, 2015 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  2
а при антидопингово нарушение извън чл. 6, 
ал. 2 – нарушеното правило и основанието за 
предявеното нарушение.
Чл. 87. С изключение на разследвания, 
които не са довели до установяване на ан-
тидопингово нарушение по чл. 14, ал. 1, т. 2 
от Кодекса, антидопинговите организации, 
международните федерации и САА обменят 
актуализирана информация по смисъла на 
чл. 14, ал. 1, т. 2 от Кодекса за резултатите 
от прегледите или процедурите, проведени 
по реда на чл. 7, 8 или 13 от Кодекса, заедно 
с навременно писмено обяснение по случая.
Чл. 88. Организациите получатели са длъж-
ни да не разкриват информацията по чл. 91 
или 92 освен пред национален олимпийски 
комитет, национална федерация и отбор в 
отборните спортове, докато отговарящата за 
управление на резултатите антидопингова 
организация публично я разкрие или не я 
разкрие, при условията на чл. 91.
Чл. 89. Взетите съгласно чл. 56, 57, чл. 66, 
ал. 13, чл. 72, 73, 74 или чл. 81, ал. 4 решения 
относно нарушения на антидопинговите пра-
вила трябва да включват всички основания 
за решението, включително, ако е относимо, 
обяснение защо не е приложена възможната 
максимална санкция. В случай че решение-
то не е на английски или на френски език, 
антидопинговата организация трябва да 
представи на английски или на френски език 
кратко резюме на решението с подкрепящите 
го аргументи.
Чл. 90. Антидопингова организация с право 
да обжалва получено съгласно чл. 89 решение 
може в срок до 15 дни от получаването му 
да поиска копие от пълната документация по 
случая, отнасящ се до решението.
Чл. 91. (1) Личността на спортист или друго 
лице, за които някоя антидопингова организа-
ция твърди, че са нарушили антидопинговите 
правила, може да бъде разкрита публично от 
управляващата резултатите антидопингова 
организация, само след като изпрати известие 
на спортиста или другото лице в съответствие 
с чл. 43, 50, 52, 53 или 54, а също на съответ-
ните антидопингови организации съгласно 
чл. 14, ал. 1, т. 2 от Кодекса.
(2) Не по-късно от 20 дни след като бъде оп-
ределено в окончателно решение по обжалване 
по чл. 60 или такова обжалване е отхвърлено, 
или изслушване е отхвърлено, или твърдени-
ето за антидопингово нарушение не е било 
навреме оспорено по друг начин, отговарящата 
за управление на резултатите антидопингова 
организация обявява публично положението 
по въпроса, включително спорта, нарушеното 
антидопингово правило, имената на спортиста 
или другото лице, извършили нарушението, 
използваните забранена субстанция или за-
бранен метод и наложените последици. Съ-
щата антидопингова организация в рамките 
на 20 дни обявява публично резултатите от 
окончателни решения по обжалвания относно 
нарушения на антидопинговите правила, както 
и информацията по предходното изречение.
(3) Във всеки случай след изслушване или 
обжалване, когато е решено, че спортистът 
или другото лице не са извършили нарушение 
на антидопинговите правила, решението може 
да се оповести публично само със съгласието 
на спортиста или другото лице, което е обект 
на решението. Отговарящата за управление 
на резултатите антидопингова организация 
полага усилия за получаване на такова съгла-
сие и ако то е получено, публично оповестява 
решението в неговата цялост или в такава 
редактирана форма, която бъде одобрена от 
спортиста или другото лице.
(4) Оповестяването трябва да бъде извър-
шено минимум чрез публикуване на нужната 
информация на интернет страницата на анти-
допинговата организация за срок повече от 1 
месец или за продължителността на периода 
на лишаване от състезателни права.
(5) Антидопинговата организация или ла-
бораторията, както и техните служители не 
трябва да коментират публично факти, свър-
зани с нерешени случаи, освен като отговор 
на публични коментари от страна на спортист, 
друго лице или техни представители или като 
описание на процеса в научен аспект.
(6) Задължителното публично оповестяване 
по ал. 2 не е приложимо в случаите, когато 
спортистът или другото лице, за които е ус-
тановено, че са нарушили антидопинговите 
правила, са непълнолетни. Всяко евентуално 
публично оповестяване в случай с непълно-
летен трябва да съответства на фактите и 
обстоятелствата по случая.
Чл. 92. Поне веднъж годишно Антидопин-
говият център публикува обобщен статисти-
чески доклад за своята дейност по допингов 
контрол с копие до САА. Антидопинговите 
организации може също да публикуват све-
дения, показващи имената на всеки тестван 
спортист и датата на всяко тестване.
Чл. 93. Антидопинговият център докладва 
на САА своевременно резултатите от всяко 
състезателно и извънсъстезателно тестване 
за допингов контрол на спортисти на меж-
дународно и национално ниво, данни за 
биологичния паспорт на спортиста, както и 
информация за неговото местонахождение 
чрез системата АДАМС или друга одобрена 
от САА система. Съобразно приложимите 
правила информацията може да бъде достъпна 
за спортиста, националната антидопингова 
организация, международната федерация на 
спортиста и други антидопингови организа-
ции, които имат право да тестват спортиста.
Чл. 94. Когато е необходимо и уместно, за 
извършване на антидопинговата си дейност 
съгласно Кодекса и международните стандар-